《勉旃一首》
宋代·苏籀

归一岂应针以返，要言湛谛滓淤淘。
大知直截揣摩渐，积执冥迷厌离劳。
目睫古人曾致论，根尘当念勿喧嚣。
主张名教殚才智，王霸蟠煎火上膏。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。